**OBEC KUNEŠOV**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: 135-001/2017 Kunešov, dňa 26.9.2017

**Oznámenie o začatí správneho konania**

**vo veci výrubu drevín**

Žiadosť o vydanie súhlasu na výrub krovinatých porastov v zmysle § 47 ods. 3 zákona č. 543/2002 Z. z. o ochrane prírody a krajiny v znení neskorších predpisov, ktoré rastú na pozemku C-KN 297/5 v k. ú. Kunešov.

Podľa § 82 ods. 7 zákona č. 543/2002 z. z. o ochrane prírody a krajiny v znení v znení neskorších predpisov Obec Kunešov ako príslušný orgán ochrany prírody zverejňuje informáciu o začatí správneho konania vo veci výrubu drevín, v ktorých môžu byť dotknuté záujmy ochrany prírody a krajiny chránené zákonom.

Stredisko prevádzky objektov Martin, Ul. Jilemnického č. 6, 036 34 Martin (ďalej len žiadateľ), podal dňa18.09.2017 na Obec Kunešov Žiadosť o výrub krovinatých porastov v objekte „Muničný sklad Sklené“, ktorých súvislá plocha je v celkovej výmere 2 830 m2 , rastúcich za hranicami zastavaného územia obce na pozemku par. číslo C KN č. 297/5 k.ú. Kunešov, obec Kunešov, druh ostatná plocha LV 182. Svoju žiadosť žiadateľ odôvodnil tým, že dreviny poškodzujú vonkajšie oplotenie muničného skladu Sklené. Vlastníkom parcely C KN 297/5 je Slovenská republika, správca Ministerstvo obrany SR, Kutuzovova 8, 83247 Bratislava.

Potvrdenie záujmu byť účastníkom v začatom správnom konaní vo veci výrubu krovinatých porastov je potrebné doručiť písomne na adresu: Obec Kunešov, Kunešov č. 1, 967 01 Kremnica, alebo elektronicky na e –mail: obeckunesov@stonline.sk v lehote 5 pracovných dní odo dňa zverejnenia tejto informácie, v opačnom prípade nebudú vzaté do úvahy.

Do podkladov je možné nahliadnuť na Obecnom úrade v Kunešove.

Zverejnené na úradnej tabuli obce a internetovej stránke Obce Kunešov: 26.09.2017